Markus 9:30-37 Jesus keer die aardse orde op sy kop

**Jesus het ‘n 2de keer sy dissipels geleer**   
dat Hy, die Seun van die mens

* In die hande van mense oorgelewer gaan word
* Hulle gaan Hom doodmaak
* 3 Dae daarna gaan Hy uit die dood uit opstaan.

Hoewel dit die 2de maal is wat Jesus dit aan hulle geleer het  
was **dit vir hulle moeilik om te verstaan**  
want dit het nie aan hulle verwagtinge van “die Messias” voldoen nie.

Die **inhoud daarvan**:

Hy die Seun van God,   
wat self God is,  
het homself verneder en mens geword.

Hy het ‘n dienskneg kom word.  
Hy het gesterf om vir die mens se sondeskuld in te staan.

(Ons gaan dit nou tydens nagmaal vier)

Die **dissipels** het **weereens Jesus se lering nie verstaan nie**  
en hulle was bang om Hom daaroor uit te vra. (v2)

Bang:

* Dalk omdat hulle bang is om te hoor wat hul nie wil hoor nie.  
  Want dit pas nie in by
  + wat hulle verwagting van ‘n Messias is nie. Hulle het gedog Hy is die leier wat hul gaan red en op die vooraand van die oorname sê Jesus Hy is nie beskikbaar vir die rol nie
  + óf die aspirasies wat hulle vir hulself het nie..!

Daarna het hulle **vertrek Kapernaum toe**.  
Kapernaum is op die westelike oewer van die see van Galilea.

**By die huis aangekom** (heel waarskynlik die huis van Petrus  
waar hulle dikwels tuis gegaan het)  
het **Jesus ‘hulle gevra**.

“Waaroor het julle langs die pad geloop en praat?”

‘n Ongemaklike stilte was die antwoord…

Want hulle **het met mekaar geloop en stry**   
oor wie van hulle die **belangrikste is**.

Tipies mens…

* Wil in beheer wees
* Die belangrikste wees
* Die kitaar slaan
* Wil gereken en na opgesien word
* Baas wees of speel oor soveel moontlik

**Wat ‘n kontras** met wat Jesus hulle sopas   
oor Homself geleer het.

* Hy is op sy lydenspad
* Hy het gekom om te dien
* Hy gee homself as offer vir hulle en ander se sondes
* Hy is dienaar, Dienskneg!!!

En **hulle droom**:

* Wie is die belangrikste?
* Wie is in beheer?
* Wie is aan die stuur?

**Dalk** was dit **uit nood dat hulle begin leier soek** het onder hulle  
om hulle uit die krisis te lei.  
Want duidelik het Jesus nie ‘n politieke agenda gehad nie.

Jesus het gesien -   
 **dit was tyd vir onderrig.**

Hy het **gaan sit en die 12 dissipels nader geroep**.

“My dissipels, kom sit hier om My.  
Dit is klas tyd.”

**God se koninkryk en dié wêreldse koninkryk   
 \* is nie dieselfde nie**,  
 \* werk nie dieselfde nie  
 \* het nie dieselfde doelwitte nie.

**In God se koninkryk is God koning**…

In die **wêreldse koninkryk wil die mens** nie net koning wees nie   
maar ook god.

Die oorleun waarmee Satan vir Adam en Eva gevang het:

Jy kan soos God wees (Gen 3:4)

“**Die dissipels het pas geloop en stry oor wie** die belangrikste is.  
Dit is die wêreldse manier van dink en doen.  
 Jy en jouself is die belangrikste in jou lewe.

En solank jy en ander jouself so sien,  
gaan alles wel in jou lewe.

**Maak nie saak hoe jy daar uitkom nie**.  
Maak nie saak oor hoeveel mense sneuwel in die proses  
Solank jy net bo uitkom,   
is jou lewe ‘n sukses...

**Jesus leer hoe God se koninkryk werk**:

*As iemand eerste wil wees,  
moet hy die heel laaste   
en almal se dienaar wees* (Mark 9:35c)

Die Boodskap vertaal dit:

*Die een wat die belangrikste wil wees,  
moet die minste van almal word.  
Hy moet bereid wees om ander mense te dien*

NLV:

*As jy die vernaamste wil wees,  
moet jy agter almal inval  
en almal se dienaar wees*

Jesus **self is die groot voorbeeld** hiervan

Lees Jes 53 (terwyl hul luister)

Hy wat **eerste of die belangrikste wil wees**  
moet heel laaste en almal se dienaar wees.

Vir die **dissipels het dit beteken**:

As ek in hierdie groep eerste wil wees,  
moet ek die minste, die laaste, die nederigste wees.  
Ek moet bereid wees om my moue op te rol  
en die ander se voete te was…

In jou en my konteks beteken dit:  
**Jy moet**

* Die belange van ander op voorop stel
* Ander se voordeel soek en najaag
* Minder op jouself en meer op ander ingestel wees

Want **in jou optrede moet hulle die beeld van Christus** raaksien.

Jesus het **dié saak met ‘n rollespel verduidelik**.

Hy het ‘n kindjie geneem  
en tussen hulle laat staan. (Die fokuspunt)

Om die **Kultuur historiese situasie te verstaan** moet jy weet:

1. Kinders veral kleintjie was die minste belangrik in die gesin
2. Hulle is selfs as waardeloos of ‘n lastigheid geag.
3. Hulle het geen status mag of gesag gehad nie.
4. Hulle was totaal afhanklik
5. Rabbi’s het geleer: Wyse manne hou hulle nie met kinders of hul praatjies op nie.
6. Die naam “kind” is as skeldnaam gebruik
7. (Vroeër SA kultuur: “Kinders moet gesien en nie gehoor word nie.”)

Kry die prentjie.

**Jesus laat hierdie “nobody”** ‘n kind  
**tussen hierdie “belangrike mense” staan**. (Hulle het pas gestry  
oor wie van hulle die belangrikste is…)

Hy het sy arm om die kind gesit en vir hulle gesê:

*Elkeen wat so ‘n kindjie in my Naam ontvang, ontvang My;  
en elkeen wat My ontvang, ontvang nie net vir My nie,  
maar ook vir Hom wat My gestuur het*

Die **toegangsroete tot God se koninkryk** is om agteruit te groei  
deur weerloos, nederig, afhanklik soos ‘n kindjie te word.

Dit is bedoel vir die wat die minste van almal is…

**God draai die wêreldse orde op sy kop.**  
Die onbelangrikes is die belangrikes..  
Kinders wat die laagste rolle gekry het, staan nou voor…

**Hul afhanklikheid, swakheid, word die vernaamste sleutels**  
tot die omhelsing van God se koninkryk as geskenk.

Hulle **kan nié ‘n teenprestasie lewer nie,  
hulle kan jou nie vergoed nie**.

MAAR **hulle ontvang God se koninkryk**  
soos ‘n kind met bewondering en opwinding. (S Joubert. Ontsluit die Nuwe Testament p139)

Jesus leer hier:

Almal wat mense ontvang wat geen status in die samelewing het nie,  
is in werklikheid besig om Hom en die Vader te ontvang.

**Moenie te belangrik wees nie**.  
Kom ons leer om mekaar te dien.

Let op wat die teks leer:

Kom ons **leer om ook die “kinders” die nobody’s van die samelewing te dien**  
want so vloei God se liefde deur ons na hulle.

Want ons **is so geneig om dié mense nie eers raak te sien nie**.  
Want hulle het nie status of waardigheid in ons oë  
wat ons aandag trek nie.

Meer as dit:

Moet nie net vir hulle sorg of goed wees nie,  
ontvang hulle as br en sr’s in die geloof

Amen